Da 'n tèra an pianta
Da 'n tèra an pianta, a l'é na canson popolar grignòira ch'a parla dël ciclo dla vita dël vin.

Test

Da 'n tèra an pianta,
òhi che bela pianta:
pianta, pianton, piantin,
co’ 'l ciribiribin ch’am pianta 'l vin
òhi che bon vin di pianta!

Da 'n pianta an rapa,
òhi che bela rapa:
rapa, rapon, rapin,
co’ 'l ciribiribin ch’am pianta 'l vin
òhi che bon vin di rapa.

Da 'n rapa an tina,
òhi che bela tina:
tina, tinon, tinin,
co’ 'l ciribiribin ch’am pianta 'l vin
òhi che bon vin di tina.

Da 'n tina an bota,
òhi che bela bota:
bota, boton, botin,
co’ 'l ciribiribin ch’am pianta 'l vin
òhi che bon vin di bota.

Da 'n bota an boca,
òhi che bela boca:
boca, bocon, bochin,
co’ 'l ciribiribin ch’am pianta 'l vin
òhi che bon vin di boca.

Da 'n boca an pansa,
òhi che bela pansa:
pansa, panson, pansin,
co’ 'l ciribiribin ch’am pianta 'l vin
òhi che bon vin di pansa.

Da 'n pansa an tèra,
òi che bela tèra:
tèra, teron, terin,
co’ 'l ciribiribin ch’am pianta 'l vin
òhi che bon vin di tèra.

Da 'n tèra an pianta,
òhi che bela pianta:
pianta, pianton, piantin,
co’ 'l ciribiribin ch’am pianta 'l vin
òhi che bon vin di pianta!

 Canson popolar piemontèisa